

**ΠΑΝΕΠΙΣΤΗΜΙΟ ΔΥΤΙΚΗΣ ΜΑΚΕΔΟΝΙΑΣ**

**ΠΑΙΔΑΓΩΓΙΚΟ ΤΜΗΜΑ ΝΗΠΙΑΓΩΓΩΝ**

**ΠΡΟΓΡΑΜΜΑ ΔΙΑ ΒΙΟΥ ΜΑΘΗΣΗΣ**

**«ΕΚΠΑΙΔΕΥΣΗ ΣΕ ΘΕΜΑΤΑ ΕΠΕΞΕΡΓΑΣΙΑΣ ΨΥΧΙΚΟΥ ΤΡΑΥΜΑΤΟΣ Σ ΠΑΙΔΙΩΝ ΚΑΙ ΕΦΗΒΩΝ ΜΕΤΑ ΑΠΟ ΑΠΕΙΛΗΤΙΚΕΣ ΚΑΤΑΣΤΑΣΕΙΣ ΖΩΗΣ»**

*Το Παιδαγωγικό Τμήμα Νηπιαγωγών του Πανεπιστημίου Δυτικής Μακεδονίας διοργανώνει εξ αποστάσεως επιμορφωτικά σεμινάρια Δια Βίου Μάθησης –τριμηνιαίας διάρκειας (60 ώρες) για πτυχιούχους ΠΕ, ΤΕ, ΙΕΚ και φοιτητές με θέμα:* ***«Εκπαίδευση σε θέματα επεξεργασίας ψυχικού τραύματος παιδιών και εφήβων μετά από απειλητικές καταστάσεις ζωής»***

*με έναρξη 11 Φεβρουαρίου 2017 και λήξη τον Μάϊο του 2017.*

Επιστημονικά Υπεύθυνη: Αναστασία Αλευριάδου

Καθηγήτρια Ειδικής Αγωγής και Εκπαίδευσης

Το Πρόγραμμα Δια Βίου Εκπαίδευσης με τίτλο **«Εκπαίδευση σε θέματα επεξεργασίας ψυχικού τραύματος παιδιών και εφήβων μετά από απειλητικές καταστάσεις ζωής»** απονέμει: Πιστοποιητικό Επιμόρφωσης σε θέματα επεξεργασίας ψυχικού τραύματος παιδιών και εφήβων μετά από απειλητικές καταστάσεις ζωής (π.χ. θύματα πολέμου, σεξουαλικής παρενόχλησης και κακοποίησης, συνθήκες απώλειας και επιπλεγμένου πένθους, κ.ά.).

Σκοπός του σεναρίου είναι η επιμόρφωση των **εκπαιδευτικών** όλων των βαθμίδων εκπαίδευσης, των **επαγγελματιών ψυχικής υγείας** και **κοινωνικών επιστημόνων** (ψυχολόγοι, κοινωνικοί λειτουργοί, κοινωνιολόγοι, θεραπευτές, κ.ά.) που απασχολούνται σε **κέντρα κοινότητας, κέντρα φιλοξενίας, τάξεις υποδοχής και ένταξης προσφύγων ή αλλοδαπών μαθητών/τριών σε θέματα επεξεργασίας ψυχικού τραύματος μετά από απειλητικές και στρεσογόνες καταστάσεις ζωής.** Η εκπαίδευση θα γίνει με θεωρητικές εισηγήσεις, προσομοίωση δραστηριοτήτων και βιωματικές ασκήσεις. Θα υπάρχει η δυνατότητα για παρουσιάσεις περιστατικών από τους/τις συμμετέχοντες/ες με σκοπό την εκπόνηση ενός σχεδίου παρέμβασης.

**Μεθοδολογία του Προγράμματος:**

 **Η διαμόρφωση του προγράμματος γίνεται με βάση 5ωρα μαθήματα. Τα μαθήματα πραγματοποιούνται με Σύγχρονη και ασύγχρονη τηλεκπαίδευση και μελέτη/εκπόνηση εργασίας-project, ασκήσεις εμπέδωσης και ομαδικές εργασίες**

**Κόστος παρακολούθησης προγράμματος:** **250€**

**Σκοπός του σεμιναρίου:**

Σκοπός του προγράμματος είναι να εφοδιάσει τους εκπαιδευόμενους με εκείνες τις γνώσεις, δεξιότητες και στάσεις, οι οποίες είναι απαραίτητες, προκειμένου, μετά το πέρας του προγράμματος, να μπορούν να παρέχουν αποτελεσματικές υπηρεσίες εκπαίδευσης, συμβουλευτικής και υποστήριξης, ως εργαζόμενοι σε κρατικούς ή ιδιωτικούς φορείς παροχής εκπαιδευτικών και ψυχοκοινωνικών υπηρεσιών σε ευπαθείς κοινωνικές ομάδες (πρόσφυγες, μετανάστες, άτομα με αναπηρία).

**Το σεμινάριο απευθύνεται σε:**

* οποιονδήποτε ενδιαφερόμενο για το συγκεκριμένο θεματικό αντικείμενο.
* εργαζόμενους ιδιωτικών και δημόσιων φορέων παροχής υπηρεσιών εκπαίδευσης, πληροφόρησης, ψυχοκοινωνικής υποστήριξης και συμβουλευτικής για ευπαθείς κοινωνικές ομάδες
* εργαζόμενους σε Γραφεία Διαμεσολάβησης του Δικτύου Δομών για την αντιμετώπιση της φτώχειας και του κοινωνικού αποκλεισμού
* εκπαιδευτικούς γενικής αγωγής που υπηρετούν σε τμήματα δημιουργικής απασχόλησης παιδιών, υποδοχής, τμήματα ενισχυτικής διδασκαλίας
* θεραπευτές, ειδικούς παιδαγωγούς
* προπτυχιακούς και μεταπτυχιακούς φοιτητές αντίστοιχων ειδικοτήτων
* πρωτοβάθμιας και δευτεροβάθμιας εκπαίδευσης εκπαιδευτικούς
* αδιόριστους εκπαιδευτικούς όλων των βαθμίδων της Εκπαίδευσης
* Στελέχη Σ.Υ.Υ. και στελέχη δομών κοινωνικής πρόνοιας, κοινωνικής πολιτικής και κοινωνικής προστασίας
* Εργαζόμενους σε χώρους υγείας/ αποκατάστασης
* Πτυχιούχους ΑΕΙ ή ΤΕΙ Κοινωνικών Επιστημών, Ψυχολογίας, Κοινωνιολογίας, Κοινωνικής Ανθρωπολογίας
* Πτυχιούχους ΑΕΙ ή ΤΕΙ Επισκεπτών Υγείας ή Νοσηλευτών

**Τι μου παρέχει το πρόγραμμα:**

* Μοριοδότηση στις Προκηρύξεις για στελέχωση των Κέντρων Κοινότητας
* Μοριοδότηση στις Προκηρύξεις του ΙΝΕΔΙΒΙΜ για τους Συμβούλους Σταδιοδρομίας και τους Ψυχολόγους στα Σχολεία Δεύτερης Ευκαιρίας
* Μοριοδότηση στις Προκηρύξεις του ΙΝΕΔΙΒΙΜ για τους ωρομίσθιους εκπαιδευτικούς Δημόσιων Ινστιτούτων Επαγγελματικής Κατάρτισης (ΔΙΕΚ) και Δημόσιων Σχολών Επαγγελματικής Κατάρτισης (ΔΣΕΚ), σε ειδικότητες με συναφές αντικείμενο.
* Σημαντικό εφόδιο για στελέχη (υπάρχοντα ή εν δυνάμει) Συνοδευτικών Υποστηρικτικών Υπηρεσιών (ΣΥΥ), που επιθυμούν να δραστηριοποιηθούν σε φορείς συμβουλευτικής, όπως και σε κάθε ενδιαφερόμενο που επιθυμεί να απασχοληθεί στον τομέα της Συμβουλευτικής, γενικότερα.
* Απαραίτητες γνώσεις για επαγγελματίες υγείας και κοινωνικούς επιστήμονες που επιθυμούν να εργαστούν ή εργάζονται με ευπαθείς κοινωνικές ομάδες
* Ανταγωνιστικό πλεονέκτημα για απασχόληση στον ιδιωτικό τομέα.
1. Σημειώσεις των διδασκόντων
2. Πιστοποιητικό παρακολούθησης σεμιναρίου διάρκειας 70 ωρών, με την σφραγίδα του Πανεπιστημίου Δυτικής Μακεδονίας

**Για πληροφορίες – εγγραφές επικοινωνήστε μαζί μας:**

Η προκαταβολή για την κάλυψη της θέσης ανέρχεται στο ποσό των 100 ευρώ, ενώ το υπόλοιπο καταβάλλεται κατά τη διάρκεια του σεμιναρίου.

Για το δικαίωμα συμμετοχής στα σεμινάρια της Ειδικής Αγωγής προαπαιτείται η καταβολή χρηματικού ποσού 100 € στον αρ. λογαριασμού

 **GR60 0172 2500 0052 5003 9507 824** (ΤΡΑΠΕΖΑ ΠΕΙΡΑΙΩΣ) της Επιτροπής Ερευνών του Παν/μίου Δυτικής Μακεδονίας με **αναγραφή του ονοματεπώνυμου του καταθέτη και κωδικό έργου 1382.**

Η ακύρωση της εγγραφής μπορεί να γίνει σε διάρκεια πέντε (5)εργάσιμων ημερών από την ημερομηνία εγγραφής και παρακρατούνται τα πενήντα (50) ευρώ.

 Οι αιτήσεις γίνονται online στην κάτωθι ηλεκτρονική διεύθυνση:

<http://diaviou.nured.uowm.gr/psychologicaltrauma/>

Παρακαλούμε, επιπρόσθετα από την αίτηση, να προσκομίσετε σκαναρισμένα στην ηλεκτρονική διεύθυνση [psycholtrauma@uowm.gr](file:///C%3A%5CUsers%5Cgsalakidis%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C77RT52XH%5Cpsycholtrauma%40uowm.gr) και τα παρακάτω:

1. απόδειξη κατάθεσης λογαριασμού της προκαταβολής

(να αναγράφεται το ονοματεπώνυμο και αιτιολογία ΠΔΒΜ 1382)

2. αντίγραφο βεβαίωσης σπουδών/ πτυχίου (απλή φωτοτυπία)

3. φωτοαντίγραφο ταυτότητας (απλή φωτοτυπία)

Σε περίπτωση που αντιμετωπίζετε δυσκολίες στην ηλεκτρονική αποστολή των παραπάνω δικαιολογητικών (και μόνο σε αυτή την περίπτωση), μπορείτε να τα αποστείλετε στο φαξ 23850-55128.

Οι ενδιαφερόμενοι θα μπορούν να ενημερώνονται για ανακοινώσεις του Προγράμματος 2017 στην ιστοσελίδα:

<http://blogs.uowm.gr/psychologicaltrauma/>

**ΗΜΕΡΟΜΗΝΙΑ ΕΝΑΡΞΗΣ ΑΙΤΗΣΕΩΝ ΚΑΙ ΑΠΟΣΤΟΛΗΣ ΔΙΚΑΙΟΛΟΓΗΤΙΚΩΝ:22/12/2016**

**ΗΜΕΡΟΜΗΝΙΑ ΛΗΞΗΣ ΑΙΤΗΣΕΩΝ ΚΑΙ ΑΠΟΣΤΟΛΗΣ ΔΙΚΑΙΟΛΟΓΗΤΙΚΩΝ: 8/2/2017**

Το πρώτο μάθημα θα πραγματοποιηθεί το Σάββατο 11 Φεβρουαρίου και ώρες 10.00-15.00 εξ αποστάσεως. Τα μαθήματα ηχογραφούνται ώστε να είναι προσβάσιμα στον επιμορφούμενο όποτε το θελήσει. Θα αποσταλούν αναλυτικές οδηγίες σχετικά με την χρήση του προγράμματος σύγχρονης τηλεκπαίδευσης από τον κ. Γεώργιο Σαλακίδη, Πληροφορικό του Πανεπιστημίου Δυτικής Μακεδονίας (gsalakidis@uowm.gr )

Πληροφορίες:

ΑΝΑΣΤΑΣΙΑ ΑΛΕΥΡΙΑΔΟΥ, Καθηγήτρια Ειδικής Αγωγής Παν/μίου Δυτικής Μακεδονίας

Επιστημονικά Υπεύθυνη και Συντονίστρια του Έργου

Τηλ. 6938996066